MLDataScientist/Wikipedia-uzbek-2024-05-01 huggingface dataset:
Refraktometr Abbe

Abbe refraktometri - Ernst Abbe tomonidan ixtiro qilingan, suyuqliklar va qattiq jismlarning sindirish koʻsatkichini oʻchash uchun moʻljalangan izual optik asbob

Taʼrifi va ishlash prinsipi 

Refraktometr kollimatsiya qiluvch tizim va ikkita toʻrtburchaklar prizmalardan iborat boʻlib, ularning gipotenuza yuzlari oʻrtasida kichik boʻshliq (taxminan 0,1 mm) mavjud. Tekshirilayotgan suyuqliq boʻshliqqa joylashtiriladi. Ikkala prizmalar ham yuqori sindirish koʻrsatkichiga ega boʻlishi kerak ( sariq natriy liniyasi uchun ). Refraktometrning eng oddiy dizaynida yorugʻlik mat yuzasiga ega boʻlgan yuqori prizma orqali kiradi. Undan keyin yorugʻlik tarqaladi va oʻrganilayotgan suyuqlikdan keng burchak ostida oʻtadi. Bu oraliqda pastki prizma yuzasi boʻylab sirpanadigan nur boʻladi, bu esa sinishining cheklovchi burchagiga toʻgʻri keladi. Kattaroq sinishi burchaklari boʻlgan nurlar boʻlmaydi. Shuning uchun, pastki prizmadan chiqadigan yorugʻlik, agar uning manbai monohromatik boʻlsa, oʻtkir burchakka ega boʻladi.

Kollimasiya tizimi cheksizlikka oʻrnatilgan kuzatuv trubkasi iborat boʻlishi mumkin. Prizmalardan chiqatigan yorugʻlik oqimi unga yoʻnaltiriladi. Va bu yerda sinishi koʻsatkichlari bilan kuzatilganPshkala. rizmalarni aylantirib, chiqish nurlari yorugʻlik chegarasi va masshtabni bir vaqtning oʻzida koʻrish uchun yoʻnaltiriladi, shundan soʻng suyuqlikning nomaʼlum sinishi koʻrsatkichi yorugʻlik va soyaning oʻtkir chegarasining shkaladagi holati bilan aniqlanadi.

Yorugʻlik manbalari odatda monoxromatik boʻlmaganligi uchun okulyar oldiga ikkita Amichi prizmalar koʻrishidagi kompensator oʻrnatiladi.

Abbe refraktometrining ishlash printsipi yorugʻlik nurlari chegaradan oʻtganda turli xil sinishi koʻrsatkichlariga ega boʻlgan muhitlar orasidagi interfeysda sodir boʻladigan hodisalarga, toʻgʻrirogʻi, toʻliq ichki aks etish fenomeniga asoslanadi.

Yorugʻlikning sinishi qonuni qoʻllari:

α - tushuvchi nur; β - yorugʻlik nur.

Havolalar
Dilnura Qodirjonova

Dilnura Qodirjonova (1976-yil — 2007-yil 13-sentyabr) — O‘zbekiston Respublikasida xizmat ko‘rsatgan artist va maqom ijrochisi.„Fidokorona xizmatlari“ uchun orden sohibi.

Hayoti 
Dilnura Qodirjonova 1976-yil 6-yanvarda Andijon viloyati Izboskan tumani Chuvoma qishlogʻida tavallud topgan. Dilnura Qodirjonova Izboskan tumani     26-maktabda tahsil olgan. Maktab davrida konsert dasturlarda qatnashadi. Rahbari Mahfuzaxon Boymirzayeva tomonidan tashkil etilgan  Dutorchi qizlar toʻgaragiga qatnashadi. 1995-yilda Toshkentga koʻchib oʻtadi va Dutorchi qizlar ansamblida ishlay boshlaydi. Oʻzbekiston xalq artistlari Abduhoshim Ismoilov va Zamira Suyunova tomonidan tuzilgan ansamblda qoʻshiqchilik faoliyatini davom ettirdi. Dilnura Qodirjonova Toʻxtasin Jalilov nomidagi bilim yurtida musiqa va  ijro sirlarini oʻrganadi. Andijon viloyati Paxtaobod tumanida Oʻzbekistonda xizmat koʻrsatgan madaniyat xodimi Yunus qori  Yusupovdan maqomchilik boʻyicha tahsil oladi. 1993-yil 17 yoshida ham qishlogʻiga turmushga chiqadi. 1995—1998-yilda ikki qiz farzandli boʻlgan. 2007-yilda  Toshkent davlat konservatoriyasiga magistiraturaga oʻqishga kiradi.

Faoliyati 
1991-yil Tavakkal Qodirov xotirasiga bagʻishlab oʻtkazilgan tanlovda „Firuz 1“ ashulasini ijro etib mukofotga sazovor boʻldi. 1993-yil Yoshlar tashkiloti tanlovida 1997-yil Xoji Abdurasulov Abdulaziz xotirasiga bagʻishlangan tanlovda 1-oʻrinni qoʻlga kiritadi . 2003-yilda Samarqandda «Sharq taronalari» xalqaro tanlovida ishtirok etib, xalqaro davlatlardan kelgan sanʼatkorlar bilan bellashadi. Dilnura Qodirjonova „Yor istab“ va „Mustahzod“ ashulasini ijro etib oliy mukofotni qoʻlga kiritadi. Dilnura Qodirjonova „Qurbon oʻlam“ ashulasiga eʼtibor qozongan. 2003-yilda „Oʻzbekistonda xizmat koʻrsatgan artist“ unvoniga sazovor boʻlgan.

Mukofotlari 
 Oʻzbekistonda xizmat koʻrsatgan artist 
 Shuhrat medali 
 Nihol mukofoti
 Fidokorona xizmatlari uchun ordeni

Repertuaridagi Oʻzbek qoʻshiqlari 
 „Oshiqlarga oʻlim yoʻq“ (2021) .
 „Oʻrgilay“ (2021) .

Adabiyotlar

Manbalar 

Shoirlar
Artistlar
Sheʼriyat
Andijon viloyatida tugʻilganlar
Andijon viloyati
Qorayozi bobo ziyoratgohi

Qorayozi bobo ziyoratgohi — Fargʻona viloyati Oʻzbekiston tumanida joylashgan qabriston. Ziyoratgohga Hazrat Alining avlodi boʻlgan Said Battolning oʻgʻli Asadulloh (Qorayozi bobo) dafn etilgan. Temuriylar davrida qabr ustiga maqbara qurilgan. Qoʻqon xonligi davrida 1723-yili ziyoratgoh qaytadan taʼmirlangan. Shu davrda ziyoratgohning atrofidan 10 gektar yer vaqf ajratilgan. Qorayozi bobo ziyoratgohining dastlabki binosi qachon barpo etilganligi toʻgʻrisida maʼlumotlar mavjud emas. Faqat vaqfnomalarda 1723-yili taʼmirlanganligi taʼkidlanadi. Mazkur ziyoratgoh shundan keyin 1938-yilgacha saqlanib turgan, soʻng buzib yuborilgan. Eski xarobalar ustida 2002-yilda yangi maqbara tiklandi. Hozirda ziyoratgoh uch xonadan iborat gumbazli shaklda pishiq gʻishtdan barpo etilgan. „Qorayozi“ soʻzi „qora“ — katta „yoz“ kenglik, dala degan maʼnolarni bildiradi. Demak, „Qorayozi“ katta kenglik, katta dala degan maʼnoni bildiradi.

Manbalar 

Oʻzbekistondagi  diqqatga sazovor joylar
Ziyoratgohlar
Fargʻona viloyatidagi ziyoratgohlar
Fargʻona viloyati
Elektr signallarni kuchaytirishning fizik asoslari



Signal kuchaytirish
Texnikada kam energiya sarflab manbalarning katta energiyasini boshqarish jarayoni keng tarqalgan. Unda ham boshqaruvchi, ham boshqariluvchi energiya mexanik, yorugʻlik, issiqlik, elektr va boshqa tur tabiatiga ega boʻlishi mumkin.

Agar energiyani boshqarish uzluksiz, bir meʼyorda va oʻzgarish qonuni saqlangan holda boʻlsa, kuchaytirish jarayoni deb ataladi. Uni amalga oshiruvchi qurilma esa, kuchaytirgich deyiladi.

Kuchaytirgichning signal taʼsir etadigan zanjiri kirish zanjiri yoki kirish deb, kuchayib chiqqan signal beriladigan qurilma esa, tashqi nagruzka — isteʼmolchi deb ataladi.

Kuchaytirish sxemasi 
Kuchaytirgichlar ichida elektr signali kuchaytirgichlari eng koʻp tarqalgan boʻlib, ularda boshqaruvchi va boshqariluvchi energiya elektr energiyasidan iborat boʻladi. Bu kuchaytirgichlar elektron, elektromexanik, magnit va boshqa tur kuchaytirgichlarga boʻlinadi. Ulardan elektron kuchaytirgichlar universalligi, qator sifatli xarakteristikalarga ega ekanligi bilan ajrallib turadi. Shuning uchun ulardan juda koʻp foydalaniladi.

Kuchaytirish jarayonini rasmda koʻrsatilgan sxema yordamida tushuntirish mumkin. Unda oʻzgarmas E tok manbai bilan ketma-ket qilib ikki qarshilik — Zl(boshqariluvchi) va ZH(oʻzgarmas) ulangan. ZH qarshilik nagruzka qarshiligi deb ataladi. Zl chiziqli boʻlmagan aktiv element qarshiligi boʻlib, zanjirning kirishiga (punktir chiziq) boshqaruvchi kuchlanish yoki tok taʼsir etganda kattaligi oʻzgarib boradi. Bu oʻzgarish juda keng oraliqda boʻlib, manba energiyasi sarf boʻlmagan yoki juda oz miqdord sarf boʻlgan holda sodir boʻladi. Lekin ZH qarshilikda ajraladigan quvvat ortadi. Shunga koʻra, boshqariluvchi elementning vazifasi oʻzgarmas tok manbai energiyasini ZH nagruzka qarshiligiga uzatilishini tartibga solishdan iboratdir. Odatda bu jarayon juda katta tezlikda oʻtadi. Shuning uchun Zl juda kichik inersiyali element boʻlishi kerak. Eng sodda holda Zl vazifasini koʻp elektrodli elektron lampa yoki yarim oʻtkazgichli triod bajaradi.

Shunday qilib, kuchaytirish fizikaviy jarayon boʻlib, kam quvvatli manba yordamida katta quvvatli manba energiyasi boshqarilishidan iboratdir.

Agar signal quvvatining ortishida uning shakli saqlansa, kuchaytirish chiziqli deb, aks holda esa chiziqli boʻlmagan kuchaytirish deb ataladi. Shuni yodda tutish kerakki, kuchaytirgich taʼsir etuvchi tebranish amplitudasini oshirib beradigan juda koʻp qurilmalardan farq qiladi (masalan, transformator)

Manbalar 
 Nigʻmatov „Radiolektronika“
 N.Sh. Turdiyev „Radioelektronika asoslari“
Matluba Gʻaniyeva

Matluba Gʻaniyeva (1965-yil 1-martda Andijon viloyatida tavallud topgan) — Andijon tumanidagi Orol mahalla fuqarolar yigʻini raisi. 2021-yil „Doʻstlik ordeni“ bilan taqdirlangan. Hozirda, sud-huquq masalalari va korrupsiyaga qarshi kurashish qoʻmitasi aʼzosi. Oʻzbekiston Respublikasi Oliy Majlisi senatori.

Yana qarang 
 Akrom Gʻaniyev
 Odiljon Iminov
 Ravshanbek Olimov

Manbalar 

Andijon viloyati
Doʻstlik ordeni sohiblari
Senatorlar
Sayyid Battol Gʻoziy ziyoratgohi

Sayyid Battol Gʻoziy (Shahid buva) ziyoratgohi — Fargʻona viloyati Uchkoʻprik tumanida joylashgan qabriston. Xalq orasida Shahid buva deb nom olgan ziyoratgoh toʻgʻrisida bir qancha rivoyat va afsonalar mavjud. Rivoyatlardan birida keltirilishicha, Sayyid Battol Gʻoziy ismli paxlavon, yosh yigit musulmonchilik yoʻlida matonatli kurashlar olib boribdi. Yigit Qoʻrgʻonchaning sohilga tutash joyiga kelib, bir lahza orom olishga tutinibdi-yu, uyquga ketibdi. Dushmanlar uni izlab kelayotganidan xabar topgan hukmdorning kichik xotini olma kattaligidagi kesakni otib, mehri tushgan paxlavonni ogohlantiribdi. Shunda gʻalati voqea sodir boʻlibdi. Yigit bir seskanib uygʻonibdi-yu koʻzdan gʻoyib boʻlibdi. Keyin odamlar bu joyni aziz tutib, Tangri suygan pahlavonga ramziy qabr koʻtargan ekanlar. Tarixda Sayyid Battol Gʻoziy laqabi bilan shuhrat qozongan Sayid Jaʼfar ibn Sayid Husayn 739-yilda Vizantiya imperiyasiga qarshi kurashda shahid boʻlib, Rum yerlarida dafn qilingan. Biroq, uning ismi bilan bogʻliq bir nechta ziyoratgohlar Markaziy Osiyoda, shuningdek, Fargʻona vodiysida ham mavjud. Buning sababi, Sayyid Battol Gʻoziy ismi oʻrta asrlarda islom olamida juda mashhur boʻlgan. Rivoyatlarga koʻra, u hiyla bilan Vizantiya imperatoridan Konstantinopol (hozirgi Istanbul)ning yarmini tortib olgan. Sayyid Battol Gʻoziyning hozirgi
vaqtdagi qabri Turkiyaning Eski shahrida joylashgan. Turkiyadagi ziyoratgohga XX asrning boshlarida ham Markaziy Osiyodan ziyoratchilar borib turgan.

VIII asrning birinchi yarmida Fargʻona vodiysi arab qoʻshinlari tomonidan bosib olingach, yuz bergan voqealar silsilasida mashhur Islom dini targʻibotchilarining nomi, jumladan, Hazrat Ali avlodlarining obroʻ-eʼtiboridan foydalanish tufayli ular
bilan bogʻlik ziyoratgohlar paydo boʻlganligi ehtimoli ham bor. Keyinchalik bu holat xalq ogʻzaki ijodida xam, tarixiy
dostonlarda ham aks etgan.

Manbalar 

Oʻzbekistondagi  diqqatga sazovor joylar
Ziyoratgohlar
Fargʻona viloyatidagi ziyoratgohlar
Fargʻona viloyati
Oybek Turgʻunov

Oybek Turgʻunov (1962-yil 2-noyabrda tavallud topgan) — Oʻzbekiston Respublikasida hizmat koʻrsatgan sport ustozi faxriy unvoni bilan taqdirlangan. 1984-yilda Andijon davlat pedagogika institutini tamomlagan. Andijon olimpiya zahiralari kolleji ogʻir atletika boʻlimi murabbiysi. Senatning Mudofaa va havfsizlik masalalari qoʻmitasi aʼzosi.

Manbalar
Prezident maktabi (Namangan)

{
    "type": "FeatureCollection",
  "features": [
    {
      "type": "Feature",
      "properties": {
        "marker-color": "#000000",
        "marker-size": "medium",
        "marker-symbol": "school"
      },
      "geometry": {
        "type": "Point",
        "coordinates": [
         71.57636402341599,
          40.99822929739887
        ]
      }
    }
  ]
} 
Namangan Prezident maktabi (toʻliq nomi Namangan shahridagi Prezident maktabi) — 2019-yil 6-dekabr kuni Namangan shahrida ochilgan zamonaviy taʼlim muassasasi. Taʼlim muassasasining oʻquv reja hamda dasturlari Cambridge universiteti bilan hamkorlikda ishlab chiqilgan. Shuningdek, maktabda oʻquvchilarning tahsil olish jarayoni asosan STEAM yoʻnalishiga oid darslik va oʻquv qoʻllanmalari orqali olib boriladi. Bu kabi darslik va oʻquv qoʻllanmalari Cambridge University Press, Oxford University Press hamda Collins kabi nashriyotlardan olib kelinadi.

Ochilish tarixi 
Namangan shahrida rasman 2019-yil 6-dekabr kuni ochilgan ushbu oʻquv muassasasiga dastlab Namangan viloyatining 7 ming nafardan ortiq 5-dan 10-sinfgacha bo'lgan maktab bolalari oʻquvchi boʻlish istagida imtihon topshirgan. Shundan 144 nafari saralab olingan. Chet ellik malakali mutaxassislarni ishga yollash bo‘yicha xizmat ko‘rsatib kelayotgan Teachaway (Kanada) va TIC Recruitment (Buyuk Britaniya) rekruting kompaniyalari tomonidan 11 nafar mutaxassis maktabda dars berish maqsadida saralab olingan. Maktab bitiruvchilari shahodatnoma, attestat, shuning bilan birga xalqaro darajadagi dastur diplomi (International Advanced Levels)ga ega boʻlishi mumkin. Muassasada 2020-yildan boshlab 11-sinf oʻquvchilari uchun Cambridge Mock imtihonlari tashkil etilgan.

Yana qarang 
 Prezident maktablari
 Prezident maktabi (Andijon)
 Prezident maktabi (Fargʻona)
 Prezident maktabi (Nurafshon)
 Prezident maktabi (Navoiy)
 Prezident maktabi (Buxoro)
 Prezident maktabi (Termiz)
 Prezident maktabi (Guliston)
 Prezident maktabi (Jizzax)
 Prezident maktabi (Samarqand)
 Prezident maktabi (Toshkent)
 Prezident maktabi (Xiva)
 Prezident maktabi (Qarshi)
 Prezident maktabi (Nukus)

Manbalar 

Prezident maktablari
Namangan viloyatida oʻquv yurtlari
2019-yilda Oʻzbekistonda tashkil etilganlar
Ziyovuddin Haziniy ziyoratgohi

Ziyovuddin Haziniy ziyoratgohi — Fargʻona viloyati Uchkoʻprik tumanidagi Katta kenagas qishlogʻida joylashgan qabriston. Ziyoratgohda shoir Haziniy dafn etilgan. Dahmada shuningdek, shoir avlodlarining xilxonasi, Haziniyning bobolaridan biri Nabiraxoja maqbarasi
hamda chillaxona majmuasi joylashgan. Haziniy 1904-yilda shayx va shoir sifatida mashhurlikka erishdi. 1923-yil 56 yoshida vafot etgan. Novcha boʻyli, oq yuzli, soqolli, koʻrkam qomatli, toza,
ozoda kishi boʻlgan. Vafotidan soʻng ikki xotini va oʻgʻillari qolgan.

Oʻzbekiston Respublikasi Prezidenti Sh. Mirziyoyevning  Fargʻona viloyatiga tashrifi chogʻida  bergan topshirigʻiga muvofiq Ziyovuddinxon Doniyolxon (Katta xoja) oʻgʻli Haziniyning maqbarasida  kapital taʼmirlash va obodonlashtirish ishlari olib borildi.

Yana qarang 
Haziniy Xoʻqandiy

Manbalar 

Oʻzbekistondagi  diqqatga sazovor joylar
Ziyoratgohlar
Fargʻona viloyatidagi ziyoratgohlar
Fargʻona viloyati
Sayyid Buzrukxon toʻra ziyoratgohi

Sayyid Buzrukxon toʻra ziyoratgohi — Fargʻona viloyati Uchkoʻprik tumanidagi Katta kenagas qishlogʻida joylashgan qabriston. Bu yerga Fargʻonaning ulugʻ zotlaridan biri Sayyid Buzrukxon toʻra dafn etilgan. Buzrukxon toʻra Katta Kenagas qishlogʻida kun kechirgan. Uning otasi Jaxongirxoʻja Qoshgʻar xonligini bir necha vaqt boshqargan. Xitoy hukumati keyinchalik Jahongirxoʻjani Pekinda qatl etgan. Buzrukxon toʻra Ofoqxoʻjaning avlodidir.

Buzrukxon toʻra dastlab XIX asrning 30-yillarida Fargʻona vodiysini tark etib, yosh boʻlishiga qaramay, Sharqiy Turkistonda yuz bergan siyosiy kurashlarda faol ishtirok etadi. Biroq mazkur kurashlarda muvaffaqiyatsizlikka uchraydi. Buzrukxon toʻra otasiga Qoʻqon xoni tomonidan suyurgʻol qilib berilgan Katta Kenagasdagi yerlarda yashay boshlaydi. Oʻzi bilan olib kelgan qoshgʻar aholisini ham Katta Kenagas qishlogʻiga joylashtirgan.

1826—1827-yillarda va keyinroq XIX asrning 60-70-yillarida Sharqiy Turkiston aholisi Sin hukmronligiga qarshi juda koʻplab kurashlar olib boradi. Shunday harakatlardan biri 1864-yil 4-iyunda Koʻcharda boshlangan va buning natijasida Rashididdin xon boshchiligida Koʻchar xonligi tashkil topadi. Ushbu vaziyatda Qoshgʻar hokimi Sodiqbek oʻz hokimiyatini saqlab qolish maqsadida Qoʻqon xoni Said Sultonga murojaat qilib, Jahongirxontoʻraning oʻgʻli Buzrukxontoʻrani Qoshgʻarga taklif etadi. Buzrukxontoʻra nafaqat Qoʻqon xonligida, balki Sharqiy Turkiston aholisi orasida ham mashhur boʻlgan.

Buzrukxon toʻra diniy rahnamo boʻlgani uchun Qoshgʻar xonligida davlat ishlarini boshqarishni bosh qoʻmondon Sodiqbek (Siddiqbek)ka ishonib topshiradi. Bundan norozi boʻlgan Yoqubbek qoʻshbegi Sodiqbekdan bosh qoʻmondonlikni tortib olish niyatida Buzrukxoʻja va Sodiqbek oʻrtasida nizo
keltirib chiqaradi. Natijada, Sodiqbek biroz qoʻshin bilan xondan yuz oʻgirib qochib ketishga majbur boʻladi. Fursatdan foydalangan Yoqubbek Sodiqbekning odamlaridan bir qanchasini oʻldiradi. Shundan soʻng Yoqubbek Qoshgʻar xonligining bosh qoʻmondoni boʻladi va tez orada butunlay harbiy va maʼmuriy hokimiyatni oʻz humkmronligi ostida toʻplaydi. Natijada, Buzrukxon toʻraning taxtdan voz kechishdan boshqa chorasi qolmaydi. Ayrim maʼlumotlarga koʻra, Yoqubbek Buzrukxontoʻradan qutulish maqsadida 4000 tilla bilan uni haj safariga joʻnatadi. Shu tarzda Buzrukxontoʻra Qoshgʻardan chiqin ketadi.
Otasi Jaxongirxoʻja singari Buzrukxon toʻraga ham Sharqiy Turkistonda xotirjam hukmronlik qilish ham nasib etmaydi. U Qoshgʻardan yoʻlga chiqadi va Kashmir orqali Hindistonga borib Makkagacha bormay, ogʻir kasalligi uchun Kobulda toʻxtaydi. Buzrukxontoʻra Kobul hukmdori bilan uchrashib, kasalligi sababli bir necha kun uning saroyida qolishga ruxsat oladi. Keyin yana Qoʻqonga yoʻl oladi. Buzrukxon toʻra Qoʻqonga kirib kelgan vaqtlarda
ahvoli yomonlashgan. Buzrukxon toʻra umrining oxirgi kunlarini Katta Kenagas qishlogʻida oʻtkazib, vafotidan soʻng shu qishloq qabristoniga dafn etiladi. Buzrukxontoʻra taxminan 1870-yilda va­fot etgan.

Maqbara binosi noyob meʼmorchilik obidasi sifatida davlat muhofazasiga olingan.

Manbalar 

Ziyoratgohlar
Fargʻona viloyatidagi ziyoratgohlar
Fargʻona viloyati
Toshloqtepa mahallasi

Toshloqtepa mahallasi — Fargʻona viloyati Margʻilon shahrida joylashgan mahalla. Toshloqtepa mahallasi hududi qadimgi nomi Toshloqtepa boʻlgan. Hududda toshli tepalik boʻlganligi sababli shunday atalgan. Toshloq — toshli, toshi koʻp, sertosh yerlarda vujudga kelgan, tashkil topgan qishloq maʼnosini ifodalaydi. Avval qishloq nomi sifatida shakllangan Toshloq toponimi keyinchalik tuman nomiga koʻchgan.

2011-yilgi maʼlumotlarga koʻra, Toshloqtepa mahallasida 1221 ta xonadon va ularda 6500 mingdan ziyod aholi yashaydi. 2018-yilda mahallada jami aholi soni 5 654 ta jami oilalar soni 1 131 tani tashkil qiladi.
Mavzeda 11 savdo shaxobchasi, shifoxona, 2 sartaroshxona, 3 oshxona, 2 ta qassobxona, 4 ta otalar choyxonasi mavjud. Mahalla ahlining koʻpchiligi kosiblik bilan shugʻullanadi.

Mahalla fuqarolar yigʻinida 28 ta koʻcha mavjud. Koʻchalar quyidagi nomlar bilan ataladi: Shohimardon, Imom Zahiriddin, al- Fargʻoniy, Behizor, Vatan, Navnihol, A.Teshaboyev, Ehtirom, Bodomzor, Hamkorlik, Yangibogʻ, Alpomish, Farhod, Toshloqtepa, Sandiqchi, Sherdor, Jayhun, Tokzor, Tutzor, Anorzor, Anjirzor, Tepatagi, Osh tor koʻcha, Ulugʻbek, Lutfiy, Saodat, Navnihol torkoʻchasi.

1991—2011-yillar davomida Toshloqtepa mahalla fuqarolar yigʻinidan 20 dan ortiq kishilar haj ziyoratini amalga oshirdilar.
Toshloqtepa MFY hududida Qizlartepa arxeoogik yodgorligi mavjud. Milodiy II asrining oxiri — III asrni boshlarida hozirgi Toshloqtepa mahallasidagi Qizlartepa yodgorligi oʻrnida shahar ibodatxonasi bunyod etiladi. Qizlartepada olib borilgan arxeologik tadqiqotlar natijasida 1000 dan ortiq sopol siniqlari topilib, ulardan 370 tasi idishning haqiqiy shaklini tiklashga imkon beradi.

Margʻilon shahar sektorlar kesimida Toshloqtepa mahallasi 4-sektorga qaraydi. Sektor boshligʻi — tuman DSI boshligʻi Siddiqov Soyib Mamajonovich.

Yana qarang 
Burhoniddin Marg‘inoniy mahallasi

Manbalar 

 Marg‘ilon mahallalari
Farg‘ona
Marg‘ilon
Mahallalar
Burhoniddin Marg‘inoniy mahallasi

Burhoniddin Margʻinoniy mahallasi — Fargʻona viloyati Margʻilon shahrida joylashgan mahalla. Mahalla fuqarolar yigʻinida 2011-yildagi maʼlumotlarga koʻra 478 xonadon mavjud, 4 ming dan ziyod aholi istiqomat qiladi. Hududda 1 ta bolalar bogʻchasi, 2 ta oromgoh, 10 dan ortiq savdo shaxobchasi, 5 ta sartaroshxona, 15 ta qassobxona mavjud. Mahalla nomi musulmon olamida Burhoniddin val-milla nomi bilan dong taratgan Abu-l-Hasan Burhoniddin Ali ibn Abu Bakr ibn Abduljamil al-Fargʻoniy ar-Rishtoniy al-Margʻinoniy sharafiga qoʻyilgan.

Burhoniddin Margʻinoniy mahallasi Margʻilon shahar hokimligi tomonidan 1993-yil 24-oktabr kuni roʻyxatdan oʻtkazilgan. Mahalla raisi — Joʻrayev Nodirjon Qodirjonovich.

Yana qarang 
Maorif mahallasi

Manbalar 

 Marg'ilon mahallalari
Farg'ona
Marg'ilon
Mahallalar
Zanyuxcha

Zanyuxcha () — Rossiya Federatsiyasining Arxangelsk viloyati, Pinejskiy tumanidagi Nyuxchenskoye posyolkasidagi qishloq (qishloq) va maʼmuriy markazi. 2010-yilda aholi soni 335 kishi edi.Ushbu aholi punktida 6 ta koʻcha mavjud.

Geografiyasi 
Zanyuxcha Nyuxcha daryosi boʻyida, Karpogoridan (tuman maʼmuriy markazi) 151 km janubi-sharqda avtomobil yoʻlida joylashgan. Nyuxcha — Nyukchaning narigi tomonidagi eng yaqin qishloq posyolkasi hisoblanadi.

Manbalar 

Pinezskiy tumanidagi qishloqlar
Rossiya
Yorkino

Yorkino () — Rossiyaning Arxangelsk viloyati Pinej tumanidagi Qushkoʻpalskoye posyolkasidagi qishloq posyolka (qishloq). 2010-yilda aholi soni 257 kishi edi.Ushbu aholi punktida 4 ta koʻcha bor.

Geografiyasi 
Yorkino Pinega daryosida, Karpogoridan (tuman maʼmuriy markazi) 24 km janubi-sharqda avtomobil yoʻlida joylashgan. Shardonem — eng yaqin qishloq hisoblanadi.

Manbalar 

Pinezskiy tumanidagi qishloqlar
Rossiya
Igor Jelić

Igor Jelić (; 1989-yil 28-dekabrda tugʻilgan) — serb futbolchisi , Song Lam Nghệ An jamoasida yarim himoyachi sifatida oʻynaydi.

Serbiya birinchi ligasida Bezaniya bilan oʻynaganidan soʻng, u 2014-15-yilgi mavsumdagi qishki tanaffusda Serbiya Superliga jamoasi FK Donji Sremga oʻtdi. 2017-yilgi mavsumda Oʻzbekiston Superligasi vakili „AGMK“ klubi bilan shartnoma imzoladi. Oʻzining samarali harakatlari bilan amaldagi chempion, Toshkentning „Lokomotiv“ jamoasi qiziqishlariga tushdi va 2018-yilgi mavsum oldidan poytaxtliklar bilan shartnoma tuzdi.

Yutuqlar

Klub 

 Zestafoni

 Gruziya Superkubogi: 2012

 Lokomotiv

 Oʻzbekiston Superligasi: 2018

Manbalar

Havolalar 

 Igor Yelich statistikasi utakmica.rs saytida
 Futboldatabase.eu saytida Igor Yelich statistikasi
1989-yilda tugʻilganlar
Yashayotgan insonlar
Serbiya futbolchilari
O‘zbekistondagi futbol legionerlari
Oʻzbekiston Superligasi futbolchilari
Lokomotiv Toshkent futbol klubi futbolchilari
AGMK futbolchilari
Muhammad Kone

Mohamed Gnontcha Kone (1993-yil 12-dekabrda tugʻilgan) — Kot-d’Ivuarda tugʻilgan Burkina Faso terma jamoasi futbolchisi.

Karyerasi

Klub 
2016-yil 4-avgustda Kone „Apollon Limassol“ bilan shartnoma imzoladi va oʻsha kuni Karmiotissa Pano Polemidionga ijaraga oʻtdi.

2017-yilning yanvarida Kone Toshkentning „Lokomotiv“ klubi bilan shartnoma imzoladi, 2017-yilning 7-martida yangi futbolchi sifatida taqdim etildi.

2018-yil 26-mart kuni Luch Minsk Kone bilan shartnoma imzolaganini eʼlon qildi.

Kone 2019-yilning 5-fevralida Tampa Bay Roudiz safiga qoʻshildi

2021-yilda Kone Milliy Mustaqil Futbol Assotsiatsiyasining „New Amsterdam“ klubi bilan shartnoma imzoladi. Kone NAFC safida 2021-yil 16-aprelda „Chattanuga“ ga qarshi „Afsonalar kubogi“ oʻyinida debyut qilgan.

Kone FK Tukson bilan 2021-yil 5-avgustda shartnoma imzolagan.

Terma jamoa 
2017-yilning 21-avgustida Kone ilk bor Burkina-Faso milliy terma jamoasiga, 2017-yil 2 va 5-sentabr kunlari Senegal jamoasiga qarshi 2018-yilgi Jahon chempionati saralash oʻyinlari uchun chaqirildi.

Faoliyat statistikasi

Klub

Manbalar

Havolalar 

 Mohamed Kone at FootballDatabase.eu

1993-yilda tugʻilganlar
Yashayotgan insonlar
Kot-dʼIvuar futbolchilari
O‘zbekistondagi futbol legionerlari
Lokomotiv Toshkent futbol klubi futbolchilari